Document ID: 32002D0879

Komisijas Lēmums
(2002. gada 4. novembris),
ar kuru groza Lēmumu 2002/304/EK par Somijā piemērotajām programmām, lai iegūtu apstiprinātas zonas statusu attiecībā uz zivju slimībām - vīrusu hemorāģisko septicēmiju (VHS) un infekciozo hematopoētisko nekrozi (IHN)
(izziņots ar dokumenta numuru C(2002) 4290)
(Dokuments attiecas uz EEZ)
(2002/879/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991.gada 28. janvāra Direktīvu 91/67/EEK par dzīvnieku veselības nosacījumiem, kas reglamentē akvakultūras dzīvnieku un produktu laišanu tirgū [1], kurā jaunākie grozījumi izdarīti ar Direktīvu 98/45/EK [2] un jo īpaši tās 10. panta 3. punktu,
tā kā:
(1) Ar Lēmumu 2002/304/EK [3] Komisija apstiprināja programmas, lai iegūtu apstiprinātas zonas un apstiprinātas saimniecības neapstiprinātā zonā statusu attiecībā uz vienu vai vairākām zivju slimībām-vīrusu hemorāģisko septicēmiju (VHS) un infekciozo hematopoētisko nekrozi (IHN), to skaitā programmu visām Somijas kontinentālajām un piekrastes zonām.
(2) Sakarā ar slimības uzliesmojumiem dažās piekrastes zonās, Somija iesniedza programmas grozījumus. Programma paredz specifiskus VHS un IHN izskaušanas pasākumus skartajām piekrastes zonām, lai galarezultātā iegūtu apstiprinātas zonas statusu attiecībā uz VHS un IHN visām kontinentālajām un piekrastes zonām Somijā. Programma ietver nediskriminējošus zivju pārvietošanās ierobežojumus, lai novērstu attiecīgās slimības atkalieviešanu.
(3) Iesniegtie programmas grozījumi atbilst attiecīgajām Direktīvas 91/67/EEK prasībām.
(4) Somijas iesniegtos programmas grozījumus apstiprina un izdara attiecīgus grozījumus lēmumā 2002/304/EK.
(5) Šajā lēmumā paredzētie pasākumi saskan ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2002/304/EK I pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2002. gada 4. novembrī

Labels: 0
17
6